29.9.2023
MT
Il-Ġurnal Uffiċjali tal-Unjoni Ewropea
C 344/91
Illustrazzjoni 6 Kopertura fissa tal-VHCN fl-UE.
Id-data storika, it-trajettorja tad-Deċennju Diġitali u t-trajettorja bażi lejn l-2030
L-indikatur attwali għall-VHCN fiss, ibbażat fuq l-indikatur attwali tal-Indiċi tal-Ekonomija u s-Soċjetà Diġitali, ikopri n-networks li bħalissa jistgħu jipprovdu konnettività tal-gigabits.
Iżda dan jista’ jinkludi networks li bħalissa ma jipprovdux konnettività tal-gigabits, mhux l-inqas waqt l-akbar volum ta’ traffiku.
Dan hu pereżempju l-każ għan-networks DOCSIS 3.1 li ma għandhomx fibra skjerata qrib l-utent finali biżżejjed.
Iżda bħalissa dawn in-networks ma jistgħux jiġu mmappjati kif xieraq u b’hekk huma esklużi mill-kejl.
Għaldaqstant, il-valuri mkejla u t-tbassir tat-trajettorja bażi jaf ikunu iżjed mill-kopertura reali.
Barra minn hekk, it-titjib tan-networks DOCSIS 3.0 li bħalissa jkopru 11 % tal-unitajiet domestiċi, iħalli impatt limitat ħafna fuq il-konnettività rurali.
Fl-aħħar nett, mhux in-networks kollha tal-FTTP għandhom daqs biżżejjed biex jipprovdu veloċitajiet tal-gigabits waqt l-akbar volum ta’ traffiku.
Għalhekk, hemm bżonn aktar investimenti fin-network tal-aċċess, daqskemm filpartijiet ewlenin u backhaul tan-network, biex dawn isostnu t-tkabbir esponenzjali fil-ħtiġijiet tat-trażmissjoni tad-data mistennija fl-2030 u lil hinn.
Se jkun hemm bżonn aktar investimenti fil-hardware u fis-software lil hinn mill-aġġornament tan-networks tal-aċċess għall-fibra (14).
Fid-dawl ta’ dan, se ssir ħidma addizzjonali biex jintlaħaq qbil fuq metodoloġija komuni għal KPI biex titkejjel il-konnettività tal-gigabits.
Din se tippermetti tqabbil tad-data fil-livell tal-UE dwar il-kwalità tas-servizz tal-infrastrutturi tal-VHCN li kapaċi jipprovdu 1Gbps waqt l-akbar volum ta’ traffiku.
F’dan l-isfond tal-limiti metodoloġiċi tal-KPIs, jista’ jiġi nnotat li skont id-data disponibbli bħalissa, VHCN fiss bilkapaċità li joffri konnettività tal-gigabits kopra 73 % tal-unitajiet domestiċi tal-UE fl-2022, żieda minn 70 % fissena ta’ qabel, u mistenni jilħaq 94 % sa tmiem il-perjodu tat-tbassir.
Dan it-tkabbir kien xprunat mill-iskjerament tan-networks tal-fibra ottika (FTTP), li fl-2022 laħqu 56 % tal-unitajiet domestiċi tal-UE.
Is-27 % li jifdal talunitajiet domestiċi li għadhom mhumiex milħuqa b’VHCN se jintlaħqu l-aktar b’aktar skjeramenti tal-FTTP, li se jkunu jeħtieġu sforzi sostnuti.
Ma għandux jiġi eskluż li sehem sinifikanti taż-żoni rurali se jkollu jintlaħaq minnetworks 5G Fissi b’Aċċess Bla Fili.
Id-diskrepanzi fir-reġjuni rurali għadhom kwistjoni prevalenti, għax 55 % talunitajiet domestiċi f’dawn iż-żoni għadhom mingħajr kopertura ta’ VHCN.
Dan il-fattur joħloq ostakli addizzjonali għall-espansjoni tas-servizzi sakemm tinkiseb kopertura sħiħa.
Il-kost marġinali għal konnessjoni ta’ unità domestika jiżdied sostanzjalment meta jkunu jridu jintlaħqu ż-żoni rurali.
Biex jiġi traċċat il-progress tal-kopertura tal-FTTP, kif deskritt fid-“Deċiżjoni ta’ Implimentazzjoni tal-KPIs”, u biex tiġi interpretata aħjar id-data tal-kopertura tal-VHCNs, ġiet stabbilita trajettorja fil-livell tal-Unjoni għal dan l-indikatur ukol, ara l-Illustrazzjoni 7.
Skont l-istimi tul it-trajettorja bażi, sal-2030, l-FTTP mistenni jilħaq 87 % tal-unitajiet domestiċi fl-UE.
(14) L-għażliet dwar l-istrateġija għall-iżvilupp u l-akkwist tal-IT se jkunu soġġetti għall-approvazzjoni minn qabel tal-Bord tat-Teknoloġija tal-Informazzjoni u ċ-Ċibersigurtà tal-Kummissjoni Ewropea.